Príloha č. 3 A súťažných podkladov

**Zmluva o poskytnutí služieb**

uzatvorená v zmysle § 269 ods. 2 zákona č. 513/1991 Zb. Obchodný zákonník

v znení neskorších predpisov (ďalej len „**Obchodný zákonník**“) (ďalej len „**Zmluva**“)

medzi:

1. **Objednávateľ**: Justičná akadémia Slovenskej republiky

## Sídlo: Suvorovova 5/C, 902 01 Pezinok

Zastúpený: JUDr. Peter Hulla, riaditeľ

IČO: 47 432 993

DIČ: 2024050930

IČ DPH: SK2024050930

Bankové spojenie: Štátna pokladnica

Číslo účtu (IBAN): SK25 8180 0000 0070 0019 4169

(ďalej len **„Objednávateľ**“)

a

1. **Poskytovateľ**:

Sídlo:

Zapísaný: v Obchodnom registri Okresného súdu \_\_\_\_\_\_\_\_\_\_\_\_\_\_\_, oddiel: \_\_\_\_\_, vložka číslo č. \_\_\_\_\_\_\_\_

Zastúpený:

IČO:

DIČ:

IČ DPH:

Bankové spojenie:

Číslo účtu (IBAN):

Poskytovateľ je/ nie je platiteľom DPH

(ďalej len „**Poskytovateľ**“)

(Poskytovateľ a Objednávateľ ďalej spolu len „**Zmluvné strany**“ alebo jednotlivo aj ako „**Zmluvná strana**“)

**Článok I.**

 **Úvodné ustanovenia**

* 1. Objednávateľ vyhlásil v súlade so zákonom č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej len „**Zákon o verejnom obstarávaní**“) verejné obstarávanie na predmet zákazky „Rozvoj systému špecializovaného vzdelávania sudcov a justičných zamestnancov – mediatéka -Vytvorenie a prevádzkovanie mediatéky“ (ďalej len „**Verejné obstarávanie**“).
	2. Na základe vyhodnotenia ponúk vo Verejnom obstarávaní bola vybraná ponuka Poskytovateľa ako ponuka úspešného uchádzača. Vzhľadom na túto skutočnosť a predloženú ponuku Poskytovateľa sa Zmluvné strany v slobodnej vôli a v súlade s platnými právnymi predpismi rozhodli uzatvoriť túto Zmluvu.
	3. Objednávateľ ako prijímateľ uzatvoril s Ministerstvom vnútra Slovenskej republiky ako poskytovateľom na realizáciu aktivít projektu s názvom „Rozvoj systému špecializovaného vzdelávania sudcov a justičných zamestnancov“, kód projektu v ITMS2014+: 314021M248 (ďalej len „**Projekt**“) zmluvu o poskytnutí nenávratného finančného príspevku (ďalej len „**NFP**“), číslo zmluvy: Z314021M248 (ďalej len „**Zmluva o poskytnutí NFP**“).
	4. Objednávateľ a Poskytovateľ týmto vyhlasujú, že sú, každý samostatne, spôsobilí túto Zmluvu uzatvoriť a plniť záväzky v nej obsiahnuté.
	5. Neoddeliteľnou súčasťou tejto Zmluvy sú jej prílohy:

Príloha č. 1 – Opis predmetu zákazky - súčasť súťažných podkladov pre Verejné obstarávanie (ďalej len „**Príloha č. 1**“),

Príloha č. 2 – Štruktúrovaný rozpočet Zmluvnej ceny (ďalej len „**Príloha č. 2**“),

Príloha č. 3 – Zoznam subdodávateľov (ďalej len „**Príloha č. 3**“)

Príloha č. 4 – Zoznam kľúčových expertov (ďalej len „**Príloha č. 4**“)

**Článok II.**

 **Predmet Zmluvy**

1. Predmetom Zmluvy je záväzok Poskytovateľa poskytovať Objednávateľovi služby podľa špecifikácie uvedenej v Prílohe č. 1 a za podmienok uvedených v tejto Zmluve (ďalej len „**Služby**“) a záväzok Objednávateľa zaplatiť Poskytovateľovi za poskytnuté Služby Zmluvnú cenu za podmienok dohodnutých v tejto Zmluve.

**Článok III.**

**Plnenie Zmluvy**

* 1. Poskytovateľ sa zaväzuje za podmienok stanovených touto Zmluvou a jej prílohami riadne a včas poskytovať Služby podľa tejto Zmluvy.
	2. Poskytovateľ začne poskytovať Objednávateľovi Služby v zmysle tejto Zmluvy na základe osobitnej písomnej výzvy Objednávateľa doručenej Poskytovateľovi, a to do 30 dní odo dňa doručenia výzvy Poskytovateľovi.
	3. Poskytovateľ berie na vedomie a súhlasí s tým, že Objednávateľ je oprávnený, nie povinný, vyzvať Poskytovateľa na poskytovanie Služieb. Poskytovateľ nemá nárok na akúkoľvek kompenzáciu Služieb, ktoré poskytol Objednávateľovi bez predchádzajúcej písomnej výzvy Objednávateľa.

**Článok IV.**

**Zmluvná cena a platobné podmienky**

* 1. Zmluvná cena za poskytovanie Služieb podľa tejto Zmluvy (ďalej len „**Zmluvná cena**“) je stanovená dohodou Zmluvných strán a je v súlade so zákonom č. 18/1996 Z. z. o cenách v znení neskorších predpisov a vyhlášky Ministerstva financií Slovenskej republiky č. 87/1996 Z. z., ktorou sa vykonáva zákon NR SR č. 18/1996 Z. z. o cenách v znení neskorších právnych predpisov.
	2. Celková Zmluvná cena za Služby (Zmluvná cena za celé obdobie poskytovania Služieb podľa tejto Zmluvy) bola Zmluvnými stranami dohodnutá vo výške \_\_\_\_\_\_\_\_ Eur bez DPH (slovom \_\_\_\_\_\_\_\_\_\_\_\_\_\_\_\_\_\_ eur bez DPH); teda \_\_\_\_\_\_\_\_ Eur vrátane DPH (slovom \_\_\_\_\_\_\_\_\_\_\_\_\_\_\_\_\_\_\_ eur vrátane DPH).
	3. Mesačná Zmluvná cena za:
1. prenájom úložného priestoru bola Zmluvnými stranami dohodnutá vo výške \_\_\_\_\_\_\_\_ Eur bez DPH (slovom \_\_\_\_\_\_\_\_\_\_\_\_\_\_\_\_\_\_ eur bez DPH); teda \_\_\_\_\_\_\_\_ Eur vrátane DPH (slovom \_\_\_\_\_\_\_\_\_\_\_\_\_\_\_\_\_\_\_ eur vrátane DPH)
2. podporu počas implementácie projektu bola Zmluvnými stranami dohodnutá vo výške \_\_\_\_\_\_\_\_ Eur bez DPH (slovom \_\_\_\_\_\_\_\_\_\_\_\_\_\_\_\_\_\_ eur bez DPH); teda \_\_\_\_\_\_\_\_ Eur vrátane DPH (slovom \_\_\_\_\_\_\_\_\_\_\_\_\_\_\_\_\_\_\_ eur vrátane DPH)
3. vytvorenie užívateľského rozhrania bola Zmluvnými stranami dohodnutá vo výške \_\_\_\_\_\_\_\_ Eur bez DPH (slovom \_\_\_\_\_\_\_\_\_\_\_\_\_\_\_\_\_\_ eur bez DPH); teda \_\_\_\_\_\_\_\_ Eur vrátane DPH (slovom \_\_\_\_\_\_\_\_\_\_\_\_\_\_\_\_\_\_\_ eur vrátane DPH).

Bližšia špecifikácia Zmluvnej ceny je uvedená v Štruktúrovanom rozpočte Zmluvnej ceny, ktorý tvorí Prílohu č. 2 tejto Zmluvy.

* 1. Zmluvná cena je konečná a zahŕňa v sebe všetky náklady Poskytovateľa v súvislosti s poskytovaním Služieb. Pre vylúčenie pochybností platí, že pokiaľ Poskytovateľ v momente uzavretia Zmluvy nebol osobou registrovanou pre daň z pridanej hodnoty, nie je oprávnený k príslušnej Zmluvnej cene navyše účtovať DPH a Zmluvná cena je v takom prípade považovaná za Zmluvnú cenu konečnú vrátane DPH.
	2. Zmluvná cena bude Objednávateľom hradená mesačne v súlade s bodom 3. tohto článku Zmluvy na základe faktúr vystavených Poskytovateľom a doručených Objednávateľovi (mesačný paušál).
	3. Splatnosť faktúry je 60 dní odo dňa jej doručenia Objednávateľovi zo strany Poskytovateľa za predpokladu, že doručená faktúra bude spĺňať všetky zákonné a zmluvné náležitosti a bude doručená na adresu Objednávateľa uvedenú v záhlaví tejto Zmluvy v troch vyhotoveniach od jej doručenia Objednávateľovi, lehota splatnosti začína plynúť dňom nasledujúcim po dni, v ktorom boli faktúry preukázateľne doručené Objednávateľovi. Úhrada faktúry bude realizovaná bezhotovostným platobným stykom na účet Poskytovateľa uvedený v záhlaví tejto Zmluvy. Poskytovateľ berie na vedomie, že predmet tejto Zmluvy je financovaný z prostriedkov EÚ. Poskytovateľ berie na vedomie, že uvedené financovanie platieb z prostriedkov EÚ je časovo a administratívne náročné. Poskytovateľ zároveň súhlasí a vyhlasuje, že lehota splatnosti nie je v hrubom nepomere k právam a povinnostiam vyplývajúcim z tejto Zmluvy.
	4. Faktúra musí byť vystavená zo strany Poskytovateľa v súlade s ustanoveniami tejto Zmluvy, s platnou legislatívou (najmä zákonom č. 431/2002 Z. z. o účtovníctve, zákonom č. 222/2004 Z. z. o dani z pridanej hodnoty v platnom znení) a musí obsahovať najmä:
		1. identifikačné údaje Objednávateľa a Poskytovateľa (názov, právna forma, sídlo, IČO, DIČ, číslo bankového účtu), ktoré majú byť uvedené v súlade s údajmi v tejto Zmluve;
		2. názov operačného programu;
		3. názov Projektu;
		4. kód ITMS Projektu;
		5. číslo a názov Zmluvy;
		6. podrobný rozpis fakturovaných položiek s uvedením ich množstva a jednotkovej ceny.

Účtovaná čiastka sa uvádza v EUR bez DPH, sadzba DPH a výška DPH v EUR a účtovaná čiastka v EUR s DPH s presnosťou na 2 desatinné miesta s matematickým zaokrúhlením.

* 1. Prílohu faktúry bude tvoriť Súpis poskytnutých služieb podľa článku VI bod 3. tejto Zmluvy.
	2. Objednávateľ je oprávnený namietať vecnú ako aj formálnu správnosť faktúry Poskytovateľa. V prípade, ak nie sú spolu s faktúrou predložené Objednávateľovi všetky povinné podklady alebo ak Objednávateľ namieta formálnu a/alebo vecnú správnosť fakturácie Poskytovateľa, je Objednávateľ oprávnený vrátiť Poskytovateľovi faktúru spolu s písomným vysvetlením takéhoto postupu, a to do 3 pracovných dní odo dňa jej doručenia. V prípade vrátenia faktúr neplynie lehota splatnosti. Nová lehota splatnosti začne plynúť až po doručení formálne a vecne správnej faktúry Objednávateľovi spolu so všetkými povinnými podkladmi.

**Článok V.**

 **Miesto a čas plnenia**

* 1. Táto Zmluva sa uzatvára na dobu určitú a to na 36 mesiacov od nadobudnutia jej účinnosti, Poskytovateľ sa pritom zaväzuje vytvoriť a sprevádzkovať mediatéku najneskôr do 3 mesiacov od nadobudnutia účinnosti Zmluvy.
	2. Miestom poskytovania Služieb je Justičná akadémia Slovenskej republiky, Suvorovova 5/C, 902 01 Pezinok.

**Článok VI.**

**Spôsob plnenia Zmluvy**

1. Poskytovateľ umožní Objednávateľovi využívať poskytované Služby v súlade s touto Zmluvou na základe požiadaviek stanovených v Prílohe č. 1 tejto Zmluvy. Poskytovateľ poskytne Objednávateľovi užívateľský manuál za účelom využívania Služieb Objednávateľom.
2. Plnenie tejto Zmluvy je dodané v momente, keď Objednávateľ schváli a podpíše Súpis poskytnutých služieb. V prípade, ak Objednávateľ písomne neoznámi Poskytovateľovi odôvodnené námietky voči správnosti Súpisu poskytnutých služieb do 5 pracovných dní od doručenia návrhu Súpisu poskytnutých služieb Poskytovateľom, má sa za to, že Súpis poskytnutých služieb bol schválený.
3. Súpis poskytnutých služieb bude obsahovať:

- identifikáciu Zmluvných strán,

- predmet poskytovaných Služieb,

- podrobnú špecifikácia postupov, ktoré Poskytovateľ použil k poskytnutiu Služby,

- dátum poskytnutia Služby

1. Bez ohľadu na platný Súpis poskytnutých služieb Poskytovateľ a Objednávateľ naďalej zodpovedajú za splnenie akejkoľvek svojej povinnosti vyplývajúcej im zo Zmluvy.
2. Poskytovateľ sa zaväzuje mať vysporiadané všetky práva duševného vlastníctva potrebné na poskytovanie Služieb. Poskytovateľ potvrdzuje a zaručuje sa, že poskytnutím Služieb nebudú porušené práva duševného vlastníctva tretích strán, ktorých produkty, softvér a/alebo služby sú podľa tejto Zmluvy súčasťou Služieb dodávaných Poskytovateľom. Poskytovateľ zodpovedá za porušenie práv duševného vlastníctva tretích osôb v dôsledku poskytnutia Služieb. Poskytovateľ sa týmto zaväzuje odškodniť a nahradiť akékoľvek súvisiace náklady Objednávateľa vyplývajúce z možných nárokov tretích strán a z porušenia práv duševného vlastníctva.

**Článok VII.**

**Zodpovednosť za vady a zodpovednosť za škodu**

1. Poskytovateľ zodpovedá za to, že počas trvania tejto Zmluvy budú poskytované Služby spĺňať funkčné a technické vlastnosti, tak ako boli vymedzené v zmysle Zmluvy.
2. Poskytovateľ sa zaväzuje na vlastné náklady bezodkladne po oznámení Objednávateľa odstrániť vzniknuté vady plnenia tejto Zmluvy, v lehote primeranej povahe veci podľa Prílohy č. 1 tejto Zmluvy.
3. Ak Poskytovateľ neodstráni vadu plnenia Zmluvy v primeranej lehote, má Objednávateľ nárok na zaplatenie zmluvnej pokuty vo výške 50 EUR za každý začatý deň omeškania, maximálne do 100% z mesačného paušálu.

**Článok VIII.**

**Práva a povinnosti Zmluvných strán**

 **Povinnosti Objednávateľa**

1. Objednávateľ sa zaväzuje poskytnúť Poskytovateľovi všetky potrebné dokumenty a informácie, nevyhnutné pre poskytovanie Služieb.
2. Objednávateľ je povinný zabezpečiť Poskytovateľovi potrebnú súčinnosť. Ak Objednávateľ neposkytne Poskytovateľovi potrebnú súčinnosť a/alebo spoluprácu, neposkytne potrebné dokumenty a informácie týkajúce sa predmetu tejto Zmluvy včas, alebo nezabezpečí ich poskytnutie včas, respektíve vôbec nie, Poskytovateľ nenesie žiadnu zodpovednosť za prípadné škody, omeškanie alebo nemožnosť poskytovať Služby v dohodnutom rozsahu a termínoch.

 **Povinnosti Poskytovateľa**

1. Poskytovateľ je povinný pri plnení tejto Zmluvy postupovať na vysokej profesionálnej úrovni, so všetkou odbornou starostlivosťou, ktorú možno pri poctivom obchodnom styku od Poskytovateľa požadovať. Poskytovateľ sa zaväzuje dodržiavať pri plnení tejto Zmluvy všetky všeobecne záväzné právne predpisy.
2. Poskytovateľ je povinný zdržať sa pri plnení tejto Zmluvy akéhokoľvek konania, ktoré by mohlo v dôsledku konfliktu záujmov spochybniť nestrannosť a základný účel plnenia tejto Zmluvy. Konflikt záujmov podľa predchádzajúcej vety, ako uprednostnenie osobného záujmu Poskytovateľa pred záujmom na riadnom plnení tejto Zmluvy, môže vzniknúť najmä v dôsledku ekonomických záujmov, politických alebo národnostných preferencií, rodinných vzťahov, alebo vzťahov s blízkymi osobami alebo iného spojenia, resp. spoločných záujmov. Poskytovateľ sa zaväzuje bezodkladne písomne oznámiť Objednávateľovi vznik konfliktu záujmov a vykonať kroky na odstránenie akejkoľvek skutočnosti, ktorá by mohla byť považovaná za konflikt záujmov.
3. Poskytovateľ je povinný dodržiavať povinnosti podľa nariadenia Európskeho parlamentu a Rady (EÚ) 2016/679 z 27. apríla 2016 o ochrane fyzických osôb pri spracúvaní osobných údajov a o voľnom pohybe takýchto údajov, ktorým sa zrušuje smernica 95/46/ES (všeobecné nariadenie o ochrane údajov) a príslušných ustanovení zákona č. 18/2018 Z. z. o ochrane osobných údajov a o zmene a doplnení niektorých zákonov.
4. Každá Zmluvná strana sa samostatne zaväzuje, že

(a) všetky údaje, dáta, dokumenty, podklady alebo akékoľvek iné informácie (vrátane všetkých súborov, kópií dokumentov a poznámok), zaznamenané či už v písomnej, v elektronickej alebo v akejkoľvek inej zmyslami vnímateľnej podobe jej odovzdané, poskytnuté, sprístupnené alebo akýmkoľvek iným spôsobom ním získané od druhej Zmluvnej strany alebo jej subdodávateľov alebo tretích strán podieľajúcich sa na plnení Zmluvy (ďalej len „**Dôverné informácie**“), bude udržiavať v tajnosti a zachovávať o nich mlčanlivosť, bude ich chrániť pred zneužitím, poškodením, zničením, znehodnotením, stratou a odcudzením, nevyzradí ich, nesprístupní ich, nezverejní ich, nebude ich šíriť, nebude ich používať inak ako na plnenie Zmluvy, nebude ich používať v rozpore s týmto vyhlásením a ani akékoľvek z Dôverných informácií neodovzdá ani neposkytne akejkoľvek inej fyzickej osobe ani právnickej osobe, a to počas ani po ukončení Zmluvy;

(b) zabezpečí riadne a včasné utajenie a zachovávanie mlčanlivosti o Dôverných informáciách aj u svojich zamestnancov, štatutárnych orgánov, členov štatutárnych orgánov, dozorných orgánov, členov dozorných orgánov, zástupcov, splnomocnencov, subdodávateľov ako i iných tretích osôb, a to aj po ukončení Zmluvy. Zmluvná strana je povinná na základe požiadavky druhej Zmluvnej strany predložiť bezodkladne tejto Zmluvnej strane podpísané vyhlásenia o mlčanlivosti zo strany osôb podľa predchádzajúcej vety, ktoré budú mať prístup k Dôverným informáciám;

(c) v prípade nedodržania ktoréhokoľvek z vyhlásení urobených alebo porušenia ktorejkoľvek povinnosti alebo záväzku uvedených v tomto článku Zmluvy nahradí druhej Zmluvnej strane podľa § 373 a nasl. Obchodného zákonníka akúkoľvek a všetku škodu, ktorá jej nedodržaním alebo porušením týchto vyhlásení, povinností alebo záväzkov vznikla.

1. Všetky podklady poskytnuté Zmluvnej strane a evidované údaje, vrátane Dôverných informácií musia byť po ukončení Zmluvy bez vyzvania odovzdané druhej Zmluvnej strane alebo podľa jej rozhodnutia vymazané alebo skartované. Táto povinnosť sa vzťahuje aj na vyhotovené kópie.
2. Ustanoveniami tohto článku nie je dotknuté právo na ochranu obchodného tajomstva v zmysle príslušných ustanovení Obchodného zákonníka.
3. Zmluvné strany sú povinné pri plnení tejto Zmluvy dodržiavať zásady poctivého obchodného styku a zdržať sa akéhokoľvek konania, ktoré by mohlo byť posúdené ako konanie v rozpore s dobrými mravmi hospodárskej súťaže.
4. Poskytovateľ sa zaväzuje, že požadované Služby bude počas doby trvania tejto Zmluvy poskytovať Objednávateľovi prostredníctvom kľúčových expertov, ktorými Poskytovateľ preukazuje splnenie podmienok účasti vo Verejnom obstarávaní.
5. Poskytovateľ je oprávnený zmeniť kľúčových expertov uvedených v Prílohe č. 4 tejto Zmluvy iba s predchádzajúcim písomným súhlasom Objednávateľa. Objednávateľ schvaľuje zmenu podľa predchádzajúcej vety v lehote do 3 pracovných dní odo dňa oznámenia tejto zmeny zo strany Poskytovateľa Objednávateľovi. Márnym uplynutím tejto lehoty sa zmena kľúčového experta považuje za schválenú Objednávateľom. Pre vylúčenie akýchkoľvek pochybností nový kľúčový expert musí spĺňať podmienky účasti viažuce sa ku konkrétnej pozícii kľúčového experta na minimálne takej úrovni, ako ich spĺňal pôvodný kľúčový expert, ktorého má tento nový kľúčový expert nahradiť. Objednávateľ nie je oprávnený odoprieť túto zmenu, ak navrhovaný kľúčový expert spĺňa minimálne podmienky účasti viažuce sa ku konkrétnej pozícii kľúčového experta.

**Článok IX.**

**Subdodávky**

1. Ak má Poskytovateľ v úmysle zadať poskytovanie Služieb ďalším čiastkovým Poskytovateľom (ďalej len „**subdodávateľ**“), môže tak urobiť iba s predchádzajúcim písomným súhlasom Objednávateľa, ktorý takýto bez závažného a opodstatneného dôvodu neodoprie. V takomto prípade Poskytovateľ zodpovedá rovnako, akoby Zmluvu plnil sám.
2. V Prílohe č. 3 tejto Zmluvy sú uvedené údaje o všetkých známych subdodávateľoch Poskytovateľa, ktorí sú známi v čase uzavierania tejto Zmluvy, a údaje o osobe oprávnenej konať za subdodávateľa v rozsahu meno a priezvisko, adresa pobytu, dátum narodenia.
3. Poskytovateľ je oprávnený zmeniť subdodávateľa iba s predchádzajúcim písomným súhlasom Objednávateľa. Poskytovateľ je povinný Objednávateľovi oznámiť akúkoľvek zmenu údajov u subdodávateľov, uvedených v Prílohe č. 3 tejto Zmluvy, a to bezodkladne.
4. Poskytovateľ zodpovedá za odbornú starostlivosť pri výbere subdodávateľa ako aj za výsledok činnosti/plnenia vykonanej/vykonaného na základe zmluvy o subdodávke.
5. Poskytovateľ je povinný zabezpečiť, aby mal splnené povinnosti ohľadom zápisu do registra partnerov verejného sektora vo vzťahu k subdodávateľom Poskytovateľa v zmysle zákona č. 315/2016 Z. z. o registri partnerov verejného sektora a o zmene a doplnení niektorých zákonov (ďalej len „**zákon o registri partnerov verejného sektora**“).

**Článok X.**

**Ďalšie dojednania**

* 1. V prípade, že sa vyskytnú udalosti, ktoré jednej alebo obom Zmluvným stranám čiastočne alebo úplne neumožnia plnenie ich povinností podľa tejto Zmluvy, sú povinné sa o tom bez zbytočného omeškania informovať a spoločne podniknúť kroky k ich prekonaniu. Nesplnenie tejto povinnosti zakladá nárok na náhradu škody pre tú stranu, ktorá sa porušenia tejto Zmluvy v tomto bode nedopustila.
	2. Ak sa budú na strane Poskytovateľa ako Zmluvnej strany podieľať viaceré subjekty, práva z tejto Zmluvy voči Objednávateľovi môže uplatňovať výlučne vedúci Poskytovateľ [●], IČO: [●]. Vedúci Poskytovateľ podľa predchádzajúcej vety je oprávnený vykonávať fakturáciu ceny v mene Poskytovateľov, a tiež je za Poskytovateľov výlučne tento oprávnený vykonávať iné práva voči Objednávateľovi vyplývajúce z tejto Zmluvy alebo z právnych predpisov, pokiaľ Zmluva (vrátane príloh) v konkrétnom prípade neurčí inak. Subjekty na strane Poskytovateľa si osobitnou písomnou dohodou určia a vysporiadajú vzájomné záväzky a oprávnenia vyplývajúce im z tejto Zmluvy.
	3. Poskytovateľ vyhlasuje, že v čase uzatvorenia Zmluvy má splnené povinnosti, ktoré mu vyplývajú v zmysle zákona o registri partnerov verejného sektora.
	4. Poskytovateľ je povinný strpieť výkon kontroly/auditu súvisiaceho s plnením podľa tejto Zmluvy kedykoľvek počas platnosti a účinnosti Zmluvy o poskytnutí nenávratného finančného príspevku, a to oprávnenými osobami na výkon tejto kontroly/auditu a poskytnúť im všetku potrebnú súčinnosť.

**Článok XI.**

**Sankcie**

1. Ak je Poskytovateľ v omeškaní s poskytovaním Služieb podľa článku III. bod 2. tejto Zmluvy, Objednávateľ má nárok na zmluvnú pokutu vo výške mesačného paušálu podľa článku IV. bod 3 tejto Zmluvy.
2. V prípade, ak sa skončí táto Zmluva z dôvodov na strane Poskytovateľa odstúpením od Zmluvy Objednávateľom, má Objednávateľ právo na zmluvnú pokutu vo výške mesačného paušálu podľa článku IV. bod 3 tejto Zmluvy. Týmto nie je dotknutý nárok Objednávateľa na náhradu škody.
3. Zaplatením zmluvnej pokuty nie je dotknutý nárok na náhradu škody, a to aj vo výške presahujúcej zmluvnú pokutu.
4. V prípade omeškania Objednávateľa s úhradou faktúry podľa tejto Zmluvy o viac ako 30 dní, má Poskytovateľ nárok na zaplatenie úroku z omeškania podľa § 369 Obchodného zákonníka z dlžnej čiastky za každý aj začatý deň omeškania.
5. Ak bude Objednávateľ viac ako 30 dní v omeškaní s úhradou faktúry podľa tejto Zmluvy, má Poskytovateľ právo po predchádzajúcom písomnom upozornení Objednávateľa k náprave, pozastaviť prebiehajúce poskytovanie Služieb podľa tejto Zmluvy. V prípade, ak je Objednávateľ viac ako 120 dní v omeškaní s úhradou faktúry podľa tejto Zmluvy má Poskytovateľ právo odmietnuť ďalšie  poskytovanie Služieb podľa tejto Zmluvy, a to až do zaplatenia splatnej mesačnej Zmluvnej ceny.

**Článok XII.**

**Ukončenie Zmluvy**

* 1. Táto Zmluva môže byť skončená písomnou dohodou Zmluvných strán alebo odstúpením zo strany tej Zmluvnej strany, ktorej to umožňuje zákon alebo táto Zmluva a výlučne z dôvodov, ktoré stanovuje zákon (najmä podľa § 19 Zákona o verejnom obstarávaní) alebo táto Zmluva.
	2. Objednávateľ je oprávnený odstúpiť od Zmluvy pre podstatné porušenie Zmluvy najmä v prípade:
1. ak Poskytovateľ nezačne s poskytovaním Služieb podľa článku III. bod 2. Zmluvy ani v dodatočnej 10 dňovej lehote, ide o podstatné porušenie Zmluvy
2. ak Poskytovateľ neposkytuje Služby v súlade s touto Zmluvou vrátane jej príloh po dobu dlhšiu ako 30 dní.
	1. Poskytovateľ má právo odstúpiť od Zmluvy z dôvodu neplatenia Objednávateľa za Služby po dobu 120 dní.
	2. Odstúpením od Zmluvy nie sú dotknuté ustanovenia týkajúce sa ochrany informácií, voľby práva a riešenia sporov.
	3. Odstúpením od Zmluvy niektorej zo Zmluvných strán sa Zmluva zrušuje ku dňu doručenia odstúpenia druhej Zmluvnej strane. V prípade odstúpenia od tejto Zmluvy si Zmluvné strany ponechajú doposiaľ akceptované plnenia, vykonané v súlade s podmienkami uvedenými v tejto Zmluve a jej prílohách a úhrady za ne. Ohľadom plnení, ktoré neboli riadne ukončené ku dňu zániku Zmluvy, pripraví Poskytovateľ ich inventarizáciu a Objednávateľ bude oprávnený ale nie povinný ich prevziať, pokiaľ uhradí príslušnú časť Zmluvnej ceny podľa dohody Zmluvných strán.
	4. V prípade podstatného porušenia Zmluvy Poskytovateľom podľa tohto článku Zmluvy je Objednávateľ oprávnený vykonať zmenu Zmluvy spočívajúcu v zmene osoby Poskytovateľa, a to nahradením pôvodného Poskytovateľa (ďalej len „**Pôvodný poskytovateľ**“) novým Poskytovateľom v súlade s § 18 Zákona o verejnom obstarávaní. Zmenu v osobe Poskytovateľa je Objednávateľ oprávnený vykonať vo forme písomného dodatku k tejto Zmluve, uzatvoreného medzi Objednávateľom a subjektom, ktorý ako uchádzač vo Verejnom obstarávaní splnil podmienky účasti, všetky požiadavky na predmet zákazky, vrátane splnenia povinností v zmysle súťažných podkladov vo Verejnom obstarávaní a umiestnil sa na ďalšom mieste v poradí v rámci Verejného obstarávania (ďalej len „**Nový poskytovateľ**“). Ustanovenia článku IX. bod 5. a X. bod 3. tým nie sú dotknuté. Na vysporiadanie plnení medzi Pôvodným poskytovateľom a Objednávateľom sa primerane aplikujú ustanovenia bodu 5. tohto článku Zmluvy. Na vysporiadanie plnení medzi Novým poskytovateľom a Objednávateľom sa dodatkom vykonajú primerané úpravy Zmluvy.
	5. Pôvodný Poskytovateľ je povinný za účelom zmeny Zmluvy podľa bodu 6. tohto článku Zmluvy poskytnúť Objednávateľovi všetku potrebnú súčinnosť, najmä vykonať úkony, ktoré sú nevyhnutné na riadne plnenie Zmluvy do okamihu zmeny v osobe Poskytovateľa, odovzdať Objednávateľovi všetky potrebné informácie a dokumenty v súvislosti s dodaným plnením podľa Zmluvy tak, aby nedošlo k vzniku škody.
	6. V prípade porušenia povinnosti Pôvodného Poskytovateľa podľa bodu 7. tohto článku Zmluvy (neposkytnutie súčinnosti) vzniká Objednávateľovi nárok na zaplatenie zmluvnej pokuty zo strany Pôvodného poskytovateľa vo výške 5 000 (slovom „päťtisíc“) EUR. Povinnosť nahradiť škodu vzniknutú v dôsledku porušenia povinnosti zabezpečenej zmluvnou pokutou ostáva zaplatením zmluvnej pokuty nedotknutá, a to aj v rozsahu prevyšujúcom zmluvnú pokutu.

**Článok XIII.**

**Záverečné ustanovenia**

* 1. Táto Zmluva nadobúda platnosť dňom jej podpisu oprávnenými osobami obidvoch Zmluvných strán a účinnosť dňom nasledujúcim po dni zverejnenia v zmysle bodu 2. tohto článku Zmluvy.
	2. Táto Zmluva je povinne zverejňovanou zmluvou v zmysle § 5a zákona č. 211/2000 Z. z. o slobodnom prístupe k informáciám a o zmene a doplnení niektorých zákonov v platnom znení. Zmluvné strany berú na vedomie a súhlasia, že táto Zmluva vrátane všetkých jej súčastí a príloh bude zverejnená v Centrálnom registri zmlúv vedenom Úradom vlády Slovenskej republiky. Zverejnenie Zmluvy sa nepovažuje za porušenie ani ohrozenie obchodného tajomstva a informácie označené v tejto Zmluve ako dôverné v zmysle § 271 Obchodného zákonníka sa nepovažujú za dôverné.
	3. Akékoľvek zmeny a/alebo doplnenia tejto Zmluvy sa môžu vykonať iba na základe dohody obidvoch Zmluvných strán, a to vo forme písomných a očíslovaných dodatkov k Zmluve podpísaných oprávnenými zástupcami obidvoch Zmluvných strán.
	4. Uzavretý dodatok musí byť v súlade so Zákonom o verejnom obstarávaní a príslušnou judikatúrou a rozhodovacou praxou týkajúcou sa uzatvárania dodatkov k zmluvám zadávaným verejným obstarávaním. Poskytovateľ je v prípade potreby povinný požiadať Objednávateľa písomne o zmenu Zmluvy, navrhovanú zmenu riadne zdôvodniť a navrhnúť text zmeny Zmluvy. Objednávateľ posúdi navrhovanú zmenu Zmluvy a najneskôr do 30 dní odo dňa obdržania žiadosti sa rozhodne, či prijme navrhovanú zmenu Zmluvy. Ak je zmena Zmluvy spôsobená neplnením alebo porušením Zmluvy Poskytovateľom, všetky dodatočné výdavky spojené s touto zmenou znáša Poskytovateľ.
	5. Práva a povinnosti Zmluvných strán, ktoré nie sú výslovne upravené v tejto Zmluve, sa riadia príslušnými ustanoveniami Obchodného zákonníka a iných všeobecne záväzných právnych predpisov Slovenskej republiky.
	6. Všetky spory, ktoré vzniknú z tejto Zmluvy, vrátane sporov o jej platnosť, výklad alebo ukončenie sa Zmluvné strany zaväzujú prednostne riešiť vzájomnými zmierovacími rokovaniami a dohodami oprávnených zástupcov oboch Zmluvných strán. V prípade, že sa vzájomné spory Zmluvných strán vzniknuté v súvislosti s plnením záväzkov podľa Zmluvy alebo v súvislosti s ňou nevyriešia, Zmluvné strany sa dohodli a súhlasia, že všetky spory vzniknuté z tejto Zmluvy budú riešené na miestne a vecne príslušnom súde Slovenskej republiky podľa právneho poriadku Slovenskej republiky.
	7. Poskytovateľ nie je oprávnený bez predchádzajúceho písomného súhlasu Objednávateľa postúpiť akékoľvek svoje práva z tejto Zmluvy na tretiu osobu.
	8. Zmluva je vyhotovená v šiestich (6) rovnopisoch v slovenskom jazyku, z toho štyri (4) obdrží Objednávateľ a dva (2) Poskytovateľ.
	9. V prípade, ak niektoré ustanovenie tejto Zmluvy je alebo sa stane neplatným alebo neúčinným, nedotýka sa to ostatných ustanovení tejto Zmluvy, ktoré zostávajú platné a účinné. Zmluvné strany sa v takom prípade zaväzujú dodatkom k tejto Zmluve nahradiť neplatné alebo neúčinné ustanovenie ustanovením platným, ktoré čo najlepšie zodpovedá pôvodne zamýšľanému účelu ustanovenia neplatného alebo neúčinného. Do uzavretia takého dodatku platí zodpovedajúca právna úprava všeobecne záväzných právnych predpisov Slovenskej republiky.
	10. Zmluvné strany vyhlasujú, že si text tejto Zmluvy riadne a dôsledne prečítali, porozumeli jej obsahu a právnym účinkom z nej vyplývajúcich. Ich zmluvné prejavy sú dostatočne jasné, určité a zrozumiteľné. Podpisujúce osoby sú oprávnené k podpisu tejto Zmluvy a na znak súhlasu ju podpísali.

Za Objednávateľa Za Poskytovateľa

V.............................., dňa..................... V.............................., dňa.....................

............................................................. ..........................................................